Diari Oficial de la Generalitat Valenciana


Sumari del DOGV 9687, del 20-09-2023 (2023/9361)

RESOLUCIÓ de 29 de agost de 2023, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de la revisió del Pla de prevenció d'incendis forestals del Parc Natural del Carrascar de la Font Roja. Expedient 14/4154-IKB.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9687

Data del DOGV
:   20-09-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9361


Data del document
:   29-08-2023

Organisme emissor


Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ de 29 de agost de 2023, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de la revisió del Pla de prevenció d'incendis forestals del Parc Natural del Carrascar de la Font Roja. Expedient 14/3682-UFA. [2023/9361]  
  
De conformitat amb l'article 53.7 del decret legislatiu 1/2021, de 18 de juny, del Consell d'aprovació del text refós de la llei d'ordenació del territori, urbanisme i paisatge, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 14/8455-JOT. Alcoi i Ibi (Alacant).  
  
«Informe ambiental i territorial estratègic  
Tràmit: avaluació ambiental de la revisió del Pla de prevenció d'incendis forestals del Parc Natural del Carrascar de la Font Roja.  
  
Promotor: Direcció General de Prevenció d'Incendis Forestals.  
  
Autoritat substantiva: Conselleria d'Agricultura, Desenvolupament Rural, Emergència Climàtica i Transició Ecològica.  
Localització: municipis d'Alcoi i Ibi (Alacant).  
Expedient: 014-2019-EAE.  
La Comissió d'Avaluació Ambiental, en sessió celebrada el 24 de setembre de 2020, va adoptar el següent acord:  
  
Vista la proposta d'informe ambiental i territorial estratègic de la revisió del Pla de prevenció d'incendis forestals del Parc Natural del Carrascar de la Font Roja, en aquests termes:  
En data 14 de gener de 2019 es va rebre de la Direcció General de Prevenció d'Incendis Forestals la sol·licitud d'inici de l'avaluació ambiental i territorial estratègica de la revisió del Pla de prevenció d'incendis forestals (PPFI) del Parc Natural del Carrascar de la Font Roja.  
  
Documentació.  
En data 14 de gener de 2019 es va rebre de la Direcció General de Prevenció d'Incendis Forestals aquesta documentació en format digital: l'esborrany de la revisió del pla, el document inicial estratègic, la documentació del pla vigent, l'informe del procediment de revisió i un plànol.  
La documentació aportada s'ajusta al que s'estableix en l'article 50 de la Llei 5/2014 d'ordenació del territori, urbanisme i paisatge de la Comunitat Valenciana (LOTUP).  
Planejament vigent.  
El Parc Natural del Carrascar de la Font Roja té un pla de prevenció d'incendis aprovat per Resolució de 4 de juny de 2006, del conseller de Territori i Habitatge.  
A continuació, es resumeixen les actuacions que comprén el PPIF vigent i les de la revisió:  
  
PPIF VIGENT REVISIÓ PPIF  
76 actuacions  
El Pla d'actuacions prioritàries inclou l'aprovació del PPIF del PN (actuació A), ja executada, la dotació d'un equip de tècnics en prevenció d'incendis al Parc Natural (actuació B), el manteniment d'una reunió específica sobre prevenció d'incendis forestals (actuació C).  
 27 actuacions  
El Pla de prevenció de causes inclou:  
  
- Inventari d'àrees d'ús recreatiu  
(actuació 1.1).  
- Clausura de paellers existents en terreny forestal (actuació 1.2).  
- Estudi sobre habilitació de paellers en l'entorn periurbà (actuació 1.3).  
  
El Pla de prevenció de causes inclou:  
  
- Ajudes i elaboració dels plans locals de prevenció d'incendis forestals dels municipis inclosos en l'àmbit del PPIF (actuacions 1.1 i 1.2).  
  
- La incorporació a la legislació sectorial del PN de normes de prevenció d'incendis forestals (actuacions 2.1, 2.9, 4.1, 6.2 i 9.1).  
- Estudi, redacció de projectes i execució d'àrees recreatives (actuacions 2.2, 2.3 i 2.4).  
- Estudi, adaptació i clausura de paellers (actuacions 2.5, 2.6 i 2.7).  
- El disseny i la instal·lació de cartells en àrees d'esbarjo i de conscienciació del risc de llançar burilles o objectes susceptibles d'originar incendis (actuacions 2.8, 3.1 i 3.2).  
- Revisió o elaboració dels plans de crema (actuacions 4.2, 5.1 i 6.1).  
- Ajudes per a l'adaptació de paellers i fumerals privats (actuació 4.3).  
  
- Definició de característiques i ajudes per a la construcció de cremadors (actuació 5.2).  
- La col·laboració i les ajudes per a l'ús d'alternatives diferents al foc per a l'eliminació de restes vegetals (actuacions 5.3 i 5.4).  
- El disseny i la impressió de fullets divulgatius (actuacions 7.1, 7.2, 7.3.1, 7.3.2, 7.3.3).  
- Jornades formatives i mesures de difusió (actuacions 7.4 i 7.5).  
- Eliminació de punts d'abocament no controlats (actuació 8.1), que han de dur a terme els ajuntaments.  
- Actuacions relacionades amb la vigilància, principalment de formació del personal (actuacions 10.1, 10.2 i 10.3).  
  
El Pla d'infraestructures inclou:  
- Foment d'ajudes per a l'execució d'infraestructures de prevenció d'incendis (actuacions 1.3, 1.5, 2.6, 2.7, 3.1, 3.3, 3.4 i 3.10).  
- Actuacions relatives a àrees de tallafocs i faixes perimetrals a zones urbanes (actuacions 1.1 i 1.4).  
- Declaració de Zona d'Actuació Urgent de cara al risc d'incendi (actuació 1.2).  
- Actuacions relatives a actuacions en la xarxa viària (actuacions 2.1 a 2.5).  
- Actuacions relatives a actuacions en la xarxa hídrica (actuacions 3.1, 3.2, 3.5, 3.6, 3.7, 3.8 i 3.9).  
- Actuacions relatives al manteniment de cultius (actuacions 4.1 a 4.5), que inclouen també estudis, ajudes, seguiment i investigacions. - La difusió de les normes de prevenció d'incendis mitjançant jornades de formació i mitjançant difusió a través de fullets i multimèdia (actuacions 2.1 i 2.2).  
- Foment de l'adaptació de paellers (actuació 3.1).  
- La revisió o elaboració dels plans locals de crema (actuació 3.2) - Foment de la construcció de cremadors (actuació 3.3).  
- Foment de l'ús d'alternatives diferents al foc per a l'eliminació de restes vegetals (actuació 3.4).  
- Instal·lació de cartells per a la conscienciació ciutadana del risc d'incendis (actuació 4.1).  
- El foment de la redacció/revisió dels plans locals de prevenció d'incendis forestals (actuació 5.1), dels municipis del parc natural i que han d'elaborar els ajuntaments.  
- Les tasques de vigilància i detecció d'incendis forestals establits en el Pla de vigilància preventiva d'incendis forestals de la Comunitat Valenciana (actuació 6.1) i les ajudes al voluntariat en prevenció d'incendis forestals (actuació 6.2).  
- Inclou, a més, les actuacions 7.1 i 8.1, corresponents a l'actualització de la zonificació del risc d'incendi i a la revisió de la normativa sectorial del parc natural amb la finalitat de facilitar l'execució de les infraestructures de prevenció d'incendis del Pla de demarcació, en la mesura que siga possible.  
  
El Pla d'infraestructures inclou:  
- Elaboració d'un estudi sobre els punts estratègics de gestió de la vegetació per a la prevenció d'incendis forestals (actuació 1.1). Aquests punts són enclavaments on el comportament del foc canvia significativament i en dificulta l'extinció. Indiquen la ubicació de les zones crítiques per a la prevenció d'incendis forestals, en les quals l'execució d'actuacions que disminuïsquen la vulnerabilitat davant del foc de les masses forestals i n'augmenten la resiliència, permet un control major d'un potencial incendi a la muntanya.  
- Execució i manteniment de les àrees de tallafocs incloses en el Pla de demarcació d'Alcoi, en terrenys gestionats per la Generalitat (actuacions 2.1 i 2.2).  
- Adequació i manteniment de les pistes forestals incloses com a xarxa viària òptima en el Pla de demarcació d'Alcoi (actuació 3.1).  
  
- Actuacions relatives a l'activitat ramadera (actuacions 4.6 a 4.10), que inclouen un pla d'aprofitament, seguiment, ajudes i construcció de mallades i abeuradors.  
  
- Actuacions relatives a l'aprofitament industrial o recreatiu de la llenya (actuació 4.11).  
- Incorporació a la legislació sectorial del PN de normes de prevenció d'incendis forestals (actuació 5.2).  
- Adequació de les àrees recreatives existents (actuacions 5.1, 5.4, 5.5 i 5.6), que inclouen un inventari, l'adaptació de les àrees i ajudes per a fer-ho - L'adaptació i manteniment dels punts d'aigua inclosos en el Pla de demarcació d'Alcoi (actuacions 4.1 i 4.2).  
- Manteniment de cultius (actuació 5.1).  
- Foment de l'aprofitament de la llenya (actuació 5.2).  
- Foment de l'aprofitament ramader (actuació 5.3).  
- Adequació i elaboració dels plans d'autoprotecció de les àrees d'ús públic (actuacions 6.1 i 6.2).  
- Elaboració del Pla d'evacuació del Parc Natural (actuació 7.1).  
Coordinació i seguiment.  
  
  
En els dos casos s'inclou una programació econòmica i temporal de les actuacions, així com fitxes en les quals es descriuen com hauran de ser les actuacions.  
La Demarcació Forestal d'Alcoi té un Pla de prevenció d'incendis forestals aprovat mitjançant Resolució de 31 de març de 2014.  
  
El Parc Natural del Carrascar de la Font Roja disposa d'un pla rector d'ús i gestió (PRUG) aprovat mitjançant Acord de 25 de gener de 1993 i de Pla d'ordenació dels recursos naturals (PORN) aprovat mitjançant Decret 121/2004, de 16 de Juliol. La Llei 11/1994, de 27 de desembre d'espais naturals protegits de la Comunitat Valenciana estableix en el seu article 39 que aquests instruments contindran la programació d'un pla específic de prevenció d'incendis.  
  
Objecte de la revisió  
L'objectiu de la revisió és establir quines actuacions del PPIF vigent es prorroguen, actualitzant les característiques de l'execució i indicant els agents responsables de promoure-les, així com establir noves actuacions que es detecten necessàries. Igualment es descarten algunes del pla vigent en funció de l'anàlisi efectuada.  
La revisió del pla té aquest contingut: s'estructura en un pla de prevenció de causes i un pla d'infraestructures, cada un dels quals inclou actuacions destinades a previndre incendis forestals.  
  
Els canvis principals respecte del planejament actual són aquests:  
  
En el Pla de prevenció de causes:  
- La inclusió d'un estudi sobre habilitació de paellers en l'entorn periurbà (actuació 1.3)  
- L'agrupació de les actuacions relatives a jornades i difusió mitjançant fullets i la inclusió de la difusió multimèdia (actuacions 2.1 i 2.2).  
  
- L'agrupació d'actuacions encaminades a facilitar l'elaboració dels plans locals de prevenció d'incendis forestals (actuació 5.1), dels plans locals de cremes (actuació 3.2) i el foment d'alternatives diferents al foc per a l'eliminació de restes vegetals (actuació 3.4), sense especificar únicament la creació de línies d'ajuda.  
  
- La inclusió de les actuacions d'adaptació dels paellers i la instal·lació de cartells en les àrees d'ús públic com a part de l'actuació d'adaptació de les àrees d'ús públic del Pla d'infraestructures (actuacions 6.1 a 6.2 del Pla d'infraestructures).  
L'agrupació i la implementació de les actuacions relatives a vigilància i detecció d'incendis, mitjançant la referència al Pla de vigilància preventiva de la Comunitat Valenciana i la inclusió de les ajudes al voluntariat per a la prevenció d'incendis forestals (actuacions 6.1 i 6.2).  
- La inclusió de les actuacions d'actualització de la zonificació del risc d'incendis, no únicament per caiguda de llamps, sinó més extensa, i la modificació de la normativa sectorial del PN per a facilitar l'execució de les infraestructures de prevenció (actuacions 7.1 i 8.1 del Pla de prevenció de causes).  
- I l'exclusió de les actuacions relatives a:  
- Incloure les normes de prevenció d'incendis en la normativa sectorial del PN.  
- L'eliminació de punts d'abocament no controlats, que duen a terme els ajuntaments.  
En el Pla d'infraestructures.  
- La inclusió de l'elaboració d'un estudi sobre els punts estratègics de gestió de la vegetació per a la prevenció d'incendis forestals (actuació 1.1).  
- L'agrupació de les actuacions relatives a cada tipus d'infraestructura (àrees de tallafocs, xarxa viària i xarxa hídrica), així com les relatives a l'adequació d'àrees recreatives, incloent-hi tant l'execució com la redacció dels projectes (actuacions 2.1, 2.2, 3.1, 4.1, 4.2 i 6.1 i 6.2).  
Referent a les infraestructures, es modifica el contingut de les actuacions respecte al PPIF de 2006, que se substitueix per les que s'inclouen en el Pla de prevenció d'incendis de la demarcació d'Alcoi. Únicament s'inclouen en aquesta revisió les que estableix aquest pla de demarcació.  
  
- L'agrupació en una única actuació de les actuacions destinades al manteniment i la recuperació de cultius (actuació 5.1) i a l'aprofitament ramader (actuació 5.3).  
- La inclusió d'una actuació relativa a l'elaboració del Pla d'evacuació del Parc Natural (actuació 7.1)  
- El foment de l'execució d'infraestructures no se centra en subvencions i ajudes únicament, sinó que preveu més opcions, com ara convenis, estudis, col·laboracions, etc.  
- I l'exclusió de les actuacions relatives en incloure les normes de prevenció d'incendis en la normativa sectorial del PN i de la declaració de Zona d'Actuació Urgent davant dels incendis forestals.  
A més, com s'ha comentat anteriorment, s'introdueix un apartat relatiu a la coordinació i seguiment de les actuacions, en el que queda també inclosa la possibilitat de celebrar reunions de prevenció d'incendis amb el Parc Natural (anterior actuació C del Pla general del PPIF)  
  
La superfície que abasta la revisió del pla coincideix amb la del pla vigent i coincideix amb l'extensió de l'àmbit del PORN del Parc natural, un poc més de 6.300 hectàrees. La revisió del pla no modifica l'àmbit d'aquest.  
La revisió suposa la realització d'una anàlisi, durant els 3 primers anys, que permeta actualitzar la zonificació de riscos d'incendi.  
  
La revisió suposa reduir els km d'àrees de tallafocs previstos així com la superfície de recuperació i/o manteniment de cultius en el pla vigent, i no es preveuen obertures de pistes noves ni creació de depòsits nous.  
Pel que fa al Pla de prevenció d'infraestructures, l'alternativa 0 inclou 101 km d'àrees de tallafocs, 74 km de condicionament de vials, nova obertura de 7,6 km de pistes, la construcció de 8 depòsits d'aigua nous i la construcció de 4 depòsits nous.  
Les actuacions contemplades en l'alternativa 1, inclouen 78 km d'àrees de tallafocs, 92,2 km de condicionament de vials, i l'adaptació de 4 depòsits existents.  
  
Imatge I. Pla amb el límit del PPIF (revisió), superfície en groc i línia verda límit del PORN. Font: documentació presentada.  
  
Justificació de la revisió.  
El termini previst per a la vigència de l'actual PPIF del Parc Natural del Carrascar de la Font Roja ha conclòs (10 anys) i per això n'és necessària la revisió de manera que es continue amb el treball de prevenció establint quines actuacions del pla vigent es prorroguen i actualitzen i quines es descarten, així com la introducció d'actuacions noves en funció de la seua necessitat o interés. Això s'ha efectuat després d'analitzar el nivell de compliment del pla vigent.  
El grau de compliment del pla vigent ascendeix a un 23 %. El grau de compliment és baix, amb l'excepció de les actuacions de vigilància i detecció que aconsegueixen un grau de compliment del 67 %.  
En la fase de revisió del pla s'han efectuat consultes i s'han rebut aportacions de diversos organismes: Diputació d'Alacant, Iberdrola, Red Eléctrica, Direcció Territorial d'Alacant d'aquesta Conselleria, etc., que s'han utilitzat per a determinar com ha de ser la revisió.   
  
En la fase de revisió s'han rebut aportacions del Parc Natural, i s'ha indicat en el document aportat com s'han tingut en compte.  
Consultes realitzades.  
La Subdirecció General d'Avaluació Ambiental ha sotmés a consultes la documentació inicial remesa, conforme al que es disposa en l'article 51 de la LOTUP, amb la finalitat de determinar els efectes significatius en el medi ambient, d'acord amb els criteris exposats en l'annex VIII d'aquesta llei.  
Per això, tenint en consideració les característiques de la proposta de revisió del pla presentada i els aspectes ambientals en què pot incidir, es consulten aquestes administracions:  
  
ADMINISTRACIÓ PÚBLICA CONSULTADA Data de consulta Data d'informe  
Servei de Vida Silvestre; Subdirecció General de Medi natural; Conselleria d'Agricultura, Desenvolupament Rural, Emergència Climàtica i Transició Ecològica. 12.03.19 23.04.19  
Servei de Gestió d'Espais Naturals Protegits; Subdirecció General de Medi natural; Conselleria d'Agricultura, Desenvolupament Rural, Emergència Climàtica i Transició Ecològica  
 12.03.19 04.10.19  
Servei d'Ordenació i Gestió Forestal; Subdirecció General de Medi natural; Conselleria d'Agricultura, Desenvolupament Rural, Emergència Climàtica i Transició Ecològica. 12.03.19 21.05.19  
Direcció territorial d'Alacant; Conselleria d'Agricultura, Desenvolupament Rural, Emergència Climàtica i Transició Ecològica.  
Informe veterinari  
Informe agronòmic 12.03.19 10.05.19  
29.05.19  
Servei d'Infraestructura Verda i Paisatge; Subdirecció General d'Ordenació del Territori; Conselleria de Política Territorial, Obres Públiques i Mobilitat 12.03.19 26.06.19  
Servei d'Ordenació del Territori; Subdirecció General d'Ordenació del Territori; Conselleria de Política Territorial, Obres Públiques i Mobilitat  
 12.03.19 28.04.19  
Subdirecció General de Mobilitat; Conselleria de Política Territorial, Obres Públiques i Mobilitat 12.03.19   
Agència de Seguretat i Resposta a les Emergències; Subdirecció General d'emergències  
 12.03.19 09.04.19  
Direcció General de Patrimoni Cultural; Conselleria de Cultura 12.03.19 05.07.19  
Confederació Hidrogràfica del Xúquer 12.03.19 02.07.19  
Demarcació de carreteres de l'estat; Ministeri de Foment 12.03.19 06.06.19  
Diputació Provincial d'Alacant 12.03.19   
Ajuntament d'Alcoi 12.03.19 23.05.19  
Ajuntament d'Ibi 12.03.19   
Colla Ecologista La Carrasca 12.03.19 28.05.19  
Iberdrola 12.03.19   
Red Eléctrica 12.03.19   
  
  
Els informes rebuts juntament amb l'informe ambiental i territorial estratègic (IATE) es publicaran en la pàgina web següent:   
http://www.agroambient.gva.es/es/web/evaluacion-ambiental/buscador-de-expedientes,   
i després cal seleccionar província d'Alacant i qualsevol dels municipis d'Alcoi i Ibi.  
- Servei de Planificació, Agència Valenciana de Seguretat i Resposta a les Emergències: en l'informe s'indica que la documentació fa referència a legislació i òrgans competents que és necessari corregir.  
  
- Colla Ecologista La Carrasca: efectua en síntesi les consideracions següents:  
1. Consideren que no és una modificació menor perquè en establir un marc de projectes i influir en altres plans (modificació del PORN), pot suposar un impacte ambiental significatiu amb efectes acumulatius i en alguns casos irreversibles ja que afecta un territori amb característiques naturals especials i valuoses i té un important efecte en el paisatge. Consideren que es tracta d'una avaluació ambiental estratègica ordinària.  
2. S'hauria d'haver consultat com a òrgan interessat el Consell de Protecció del Parc Natural.  
3. Consideren inadmissible la proposta de revisió de la normativa del Parc Natural per a facilitar l'execució de les infraestructures de prevenció d'incendis. Estimen a més que l'actual normativa del Parc no és especialment restrictiva i que les seues exigències són lògiques.  
4. L'avaluació ambiental estratègica ha d'incloure un estudi d'integració paisatgística.  
5. Foment de la participació pública. Indiquen que moltes de les actuacions provoquen un rebuig i una alarma social notable i consideren que en cas que no siga una avaluació ambiental estratègica ordinària almenys s'efectue una sessió monogràfica explicativa per al Consell de protecció del Parc natural, convidant a assistir el públic amb la difusió adequada.  
6. El pla hauria d'establir amb precisió les condicions d'execució dels projectes que s'executen sovint sense la cura necessària.  
7. L'aprofitament ramader s'ha d'ajustar a la capacitat de càrrega i evitar zones amb valors florístics especials o d'hàbitats de la Xarxa Natura 2000.  
Aquest IATE estima en relació a les consideracions efectuades i com s'exposa en aquest IATE que les modificacions plantejades no són variacions fonamentals respecte al pla proposat, que no ocasionaran efectes negatius significatius a nivell de pla tal com indica el director del Parc Natural en el seu informe i que es poden adoptar mesures preventives eficaces per a previndre a nivell de projecte possibles efectes negatius significatius. En conseqüència s'estima que és aplicable l'article 46.3 de la LOTUP.  
Igualment s'estima que s'han efectuat les consultes d'acord amb el que s'estableix en l'article 51 de la LOTUP.  
Respecte a la resta de consideracions efectuades s'aborden en l'IATE en diferents punts.  
- Servei de Vida Silvestre: indica que no hi ha res que informar.  
- Director conservador del Parc Natural: estima que la revisió del pla considerat en aquest informe està d'acord amb la normativa d'ordenació del Parc Natural del Carrascar de la Font Roja i no implica impactes significatius sobre l'espai natural protegit i, conseqüentment, tampoc sobre els hàbitats inclosos en l'espai de Xarxa Natura 2000. Igualment indica que no s'ha de sotmetre a una avaluació detallada dels seus efectes sobre Xarxa Natura 2000.  
Fa constar que el parc natural ha participat en la fase d'elaboració del document, amb aportacions que han sigut recollides en el pla objecte d'aquest informe.  
«No obstant això, es considera oportú fer les consideracions addicionals següents, per tractar-se d'aspectes en els quals s'ha anat reparant posteriorment a la fase d'elaboració del document, però que considerem importants i que haurien de ser recollides en aquest:  
- Es proposa la modificació del viari SG-KN-28.1195, que actualment travessa la finca anomenada Mas del Canonge, amb un traçat de difícil accés per als mitjans d'extinció i que genera molèsties als propietaris, de manera que el seu traçat s'adapte al camí que transcorre en part per la via pecuària anomenada Canyada d'Alcoi a l'altura del Mas de l'Assagador de Dalt.  
- S'ha de reconsiderar la necessitat dels vials de codi ABO-EX-74.8189, VTM-KL04.84.9839 i sobretot el BXZ-WG-47.49.1440, atés que són viaris de nova obertura que no han sigut fins i tot executats i que afecten zones d'alt valor per a la conservació. Es considera oportú recomanar l'estudi d'alternatives de menor impacte.  
- Per aquestes mateixes raons, s'haurà de reconsiderar la necessitat de l'àrea de tallafocs codificada com CSM-TD-59.66 vinculada al ja assenyalat viari de nova obertura OVY-YN44.95.6287.  
- Així mateix s'haurà de reconsiderar la necessitat dels tallafocs codificats com FRO-AC-05,02 i QAI-AG-36.26, en la zona de Pardines i Pardinetes, atés que són així mateix de nova obertura i encara no han sigut executats.  
- S'hauria d'analitzar l'eficàcia de les experiències dutes a terme per part de l'Ajuntament d'Alcoi per al control de la vegetació en tallafocs mitjançant pasturatge.»  
- Informe de l'enginyer de la demarcació d'Alcoi de la secció forestal: indica que no es preveuen efectes negatius significatius sobre els terrenys forestals o vies pecuàries i que no troba inconvenient per a prosseguir-ne amb la tramitació.  
S'indica que serà en la fase de redacció de projectes d'execució de les infraestructures on s'analitzaran detalladament les possibles afeccions als diferents valors ambientals, i on s'haurà de complir la normativa i les limitacions imposades per la legislació sectorial.  
En relació a les vies pecuàries i per a aquelles infraestructures coincidents o que afecten vies pecuàries el document definitiu haurà de recollir que serà aplicable la normativa sobre aquest tema i en concret la Llei 372014, d'11 de juliol, de vies pecuàries.  
- Servei d'infraestructura verda i paisatge. S'indica: «….s'haurà de fer constar com a condició en les fitxes de l'Annex 2, Programes d'actuació, del Pla d'infraestructures, que per al desenvolupament dels projectes que s'hi indiquen l'objecte dels quals siga l'execució d'elements que incidisquen sobre la infraestructura verda i el paisatge, que aquest projecte continga el corresponent instrument de paisatge, en aquest cas, estudi d'integració paisatgística: actuacions en àrees de tallafocs, en àrees d'esbarjo d'ús públic, el manteniment de cultius, construcció de depòsits d'aigua, obertura de nous vials, …  
Tot això, d'acord amb el que s'estableix en l'article 6.3 de la LOTUP citat anteriorment, així com en l'article 6.4.b d'aquesta llei, que estableix que els estudis d'integració paisatgística valoren els efectes sobre el caràcter i la percepció del paisatge de projectes i actuacions amb incidència en el paisatge, establint mesures per a evitar o mitigar els possibles efectes negatius.»  
- Servei d'ordenació del territori: el pla es troba afectat per risc d'inundació i és compatible amb les determinacions normatives del PATRICOVA.  
- Conselleria de Cultura: s'indica que s'haurà d'aportar l'estudi patrimonial incorporat a l'EIA per a poder emetre un informe.  
- Confederació Hidrogràfica del Xúquer. Consideren que els efectes no seran significatius si en les futures actuacions s'estableixen les corresponents mesures de protecció ambiental i s'adverteix que aquelles actuacions que puguen afectar el domini públic hidràulic o les seues zones de protecció hauran de complir amb la legislació d'aigües vigent i sol·licitar les autoritzacions administratives corresponents.  
- Demarcació de carreteres de l'Estat a la Comunitat Valenciana. Indiquen que, a priori, no sembla que les actuacions concretes de millora tinguen afecció a les carreteres de titularitat estatal. En qualsevol cas, qualsevol actuació haurà de ser compatible amb el funcionament normal de les carreteres de titularitat estatal.  
- Direcció territorial d'Alacant d'aquesta Conselleria:  
- Informe agronòmic: no hi ha res que objectar.  
- Informe veterinari: indica que cal actualitzar la part relativa a les ajudes a les quals poden acollir-se els ramaders per tal de facilitar-los l'activitat pecuària i d'aprofitament de pastures al parc natural i recollir en la documentació la menció a l'activitat apícola dins de l'ús ramader, sense precisar-ne infraestructures específiques, únicament camins amplis d'accés a l'abellar.  
- Ajuntament d'Alcoi: estima que no hi ha inconvenient per a continuar amb la tramitació.  
S'indica que actualment l'ajuntament d'Alcoi està confeccionant un pla d'autoprotecció de la zona d'ús públic del santuari de la Font Roja, que conté algunes propostes i mesures que sería convenient integrar dins del PPIF del parc natural.  
Identificació i valoració dels possibles efectes sobre el medi ambient.  
La revisió del pla suposa una modificació d'un pla que s'aprova per una administració pública i l'elaboració i l'aprovació de la qual ve exigida per una disposició legal, i que constitueix un marc per a projectes.  
  
La concreció dels possibles projectes en la documentació aportada és escassa. Encara que hi ha actuacions que no es troben sotmeses en principi a avaluació ambiental com les àrees de tallafocs, no és possible determinar amb precisió si totes les actuacions es trobaran sotmeses a avaluació d'impacte ambiental.  
Respecte a la recuperació i manteniment de cultius que s'han proposat, (superfície de 87,19 hectàrees), s'indiquen parcel·les d'una primera proposta, una part important són considerats terrenys forestals en el visor de l'Institut Cartogràfic Valencià, encara que poden ser en part antics terrenys de cultiu. Tenint en compte que es tracta d'una primera proposta és possible que els foren aplicables els supòsits de l'annex I o II del Decret 162/1990 reglament d'impacte ambiental autonòmic o l'annex I o II de la Llei 21/2013 d'avaluació ambiental.  
Igualment en alguns casos podria requerir l'avaluació ambiental simplificada, d'acord amb els articles 7.2. a o 7.2.c de la Llei 21/2013, de 9 de desembre d'avaluació ambiental, o estar subjectes a una estimació d'impacte ambiental si respon a un dels supòsits de l'annex II del Decret 162/1990, de 15 d'octubre, del Consell. En principi no sembla que li serien aplicables els supòsits ampliats del règim especial d'avaluació establit en la normativa del PORN i PRUG del parc natural.  
  
Les modificacions plantejades i descrites anteriorment no es consideren fonamentals, tenint en compte a més que les propostes d'infraestructures són les del pla de demarcació vigent. A més, com es veurà més avant, no s'ocasionaran efectes negatius significatius a nivell de pla, de manera que es podran adoptar mesures preventives sobre aquest tema.  
Tenint en compte aquestes circumstàncies s'estima que ens trobem davant d'un dels supòsits de l'article 46.3 de la LOTUP i podria ser-li aplicable l'article 46.3..a, o 46.3.c.  
Conforme al que estipula l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d i 51.1 de la LOTUP.  
Descripció de l'àmbit.  
L'àmbit del pla el constitueix la superfície del parc natural i l'àmbit del Pla d'ordenació dels recursos naturals d'aquest (PORN).  
  
Està constituït pel relleu muntanyenc de la serra del Menejador i part de les valls, al nord i al sud, que el separen de la serra Mariola i de la serra de la Carrasqueta. Els relleus muntanyencs calcaris i margosos terciaris de fisiografia muntanyenca (pendents superiors al 30 %) i les valls al nord i al sud constituïdes fonamentalment per materials quaternaris i de fisiografia ondulada o de vessants suaus.  
La major part del seu àmbit són terrenys forestals amb un contrast acusat en la vegetació entre ombria i solana, on destaquen les pinedes de pi blanc (Pinus halepensis) i els carrascars (Quercus rotundifolia). És d'especial importància la presència en l'ombria de zones de bosc caducifoli, rouredes de roures valencians (Quercus faginea) amb aurons i freixes. Les zones de cultiu són fonamentalment de cereals, fruiters, oliveres i ametlers.  
Respecte a la xarxa hidrogràfica, cal destacar el riu Polop al nord.  
  
La importància ambiental ve definida per les figures de protecció existents: Parc Natural del Carrascar de la Font Roja, i LIC i ZEPA de les serres de Mariola i el Carrascar de la Font Roja, que mostra la connexió tan important que hi ha entre els dos parcs naturals.  
L'àmbit presenta una gran diversitat d'espècies vegetals i d'hàbitats d'interés i en bon estat de conservació. Existeixen quatre microreserves vegetals. La riquesa faunística és també important, fonamentalment d'espècies lligades als ecosistemes forestals. Igualment cal destacar la Cova Juliana, que pertany al Catàleg Valencià de Coves.  
  
Hi ha nombrosos jaciments arqueològics en la zona d'acord amb la informació del web de la Direcció General de Patrimoni Cultural.  
  
En relació amb la xarxa de transport cal destacar que l'àmbit es troba aproximadament delimitat per diferents carreteres: a l'oest, al nord i a l'est per les CV-801, CV-795 i CV-797 i al sud per l'A7.  
  
Imatge II. Ortofotografia aèria any 2019. Escala: 1:72.000. Línia habitada límit del parc i línia verda límit del PORN.  
  
Anàlisi de la proposta:  
S'analitza la proposta de revisió del pla:  
Respecte a les característiques de la revisió del pla, es manté gran part de les actuacions del pla vigent però es modifiquen algunes característiques, es descarten altres actuacions i se n'introdueixen algunes de noves, tal com s'ha indicat anteriorment.   
Els incendis forestals, en cas que n'hi haja, generaran efectes negatius en l'espai natural protegit, i per això l'objecte de l'avaluació ambiental del pla és garantir que el conjunt de les determinacions tenen efectes positius o, en cas d'incertesa dels efectes que es puguen generar en el desplegament del pla, establir els criteris i les condicions per a eliminar-la o almenys minimitzar-la.  
El Pla de prevenció d'incendis està previst en el Pla d'ordenació dels recursos naturals del Parc Natural de la Font Roja.  
La revisió del pla vigent selecciona l'alternativa 1 que substitueix les actuacions del pla d'infraestructures previstes en el PPIF (es pressuposa que dissenyades específicament tenint en compte les característiques especials del parc natural) per les actuacions d'infraestructures previstes en el Pla de demarcació d'Alcoi.  
El document inicial no efectua cap justificació en aquest sentit, no entra a valorar aquest canvi (repercussió sobre cada una de les zones i els valors establits en els instruments de planificació i gestió del parc natural en el PORN i el PRUG), ni fa referència als criteris específics que, si escau, van ser considerats en el pla de demarcació per a les actuacions d'infraestructures en l'àmbit del PPIF.  
La materialització de les actuacions previstes en el pla per a complir els objectius requereix que aquestes es concreten i es desenvolupen en els projectes corresponents.  
Es tracta d'un pla que constitueix un marc de projectes i que no modifica el model territorial. Tal com s'ha indicat abans podrien estar sotmesos a avaluació ambiental en algun cas.  
En conseqüència, i sense perjudici del nivell jeràrquic del pla respecte dels projectes, les actuacions que conté el pla s'han d'assumir com a propostes amb caràcter no vinculant, ja que, pel mateix abast del pla, la determinació de la viabilitat ambiental queda posposada a la valoració a nivell del projecte. En particular ens referim a les d'infraestructures que pogueren requerir, en el seu cas, qualsevol procés d'avaluació d'impacte ambiental reglat en la normativa sectorial vigent o les que, d'acord amb la normativa del parc, requereixen un informe favorable de l'òrgan gestor de l'espai natural protegit.  
  
D'altra banda, si bé la regulació normativa d'aquest espai natural, tant pel que fa al PRUG com pel que fa al PORN, i la legislació sectorial d'avaluació d'impacte ambiental estableixen o constitueixen mesures preventives respecte a les actuacions que es plantegen, es considera necessari que el pla continga criteris i mesures preventives per a minimitzar la incertesa i evitar les possibles afeccions negatives significatives.  
Aquestes mesures preventives es tindran en compte especialment en aquestes actuacions:  
- Creació de noves àrees de tallafocs, adequació de depòsits i adaptació i manteniment de camins forestals.  
- Recuperació d'antics camps de cultiu que tinguen caràcter forestal d'acord amb la cartografia PATFOR.  
Entre les mesures preventives que cal adoptar s'inclouran almenys:  
- Estudi previ de flora i vegetació que interessa no afectar.   
- Modificació de la ubicació de l'actuació o traçat d'aquesta, o no execució.  
- Modificació de les característiques de l'actuació: dimensions, tècniques que es pretenen utilitzar, etc.  
- Limitacions en el període d'execució de les obres.  
- Abalisament de terrenys per a evitar afeccions.  
- Actuacions d'una altra classe.  
Sense perjudici dels condicionants establits en la resolució dels procediments d'avaluació que es requerisquen i del compliment del que s'estableix en el PRUG i en el PORN, aquestes mesures es definiran prèviament a l'execució de les actuacions en col·laboració i amb el vistiplau dels serveis tècnics del parc natural, i l'execució es durà a terme amb la supervisió d'aquests serveis.  
Quant a les propostes d'actuació d'adaptació de la normativa del parc a les necessitats d'infraestructures del Pla de prevenció d'incendis forestals, que pretén modificar aspectes concrets de les exigències perquè les infraestructures puguen dur-se a terme més eficaçment, la documentació presentada no concreta el contingut d'aquestes modificacions i no és possible, a priori, determinar si aquesta actuació pot ocasionar afeccions negatives.  
En conseqüència, aquest IATE no inclou l'avaluació de modificacions de la normativa del parc i l'actuació prevista per a adaptar-la es considera una recomanació que no tindrà efectes significatius sempre que aquesta mantinga o millore el nivell de protecció i conservació que requereix cada zona (hàbitats, espècies, etc.). Les modificacions que es puguen plantejar de la normativa del parc hauran de requerir un procés propi d'avaluació ambiental estratègica.  
En relació amb les característiques dels efectes i de l'àrea probablement afectada:  
L'àmbit del pla és d'un gran valor ambiental, tal com s'ha exposat anteriorment, però les actuacions proposades tenen com a finalitat previndre els incendis forestals, és a dir, conservar els valors naturals de l'àmbit. Les actuacions proposades poden causar en algun cas efectes negatius sobre els valors de l'espai pel que fa al projecte, si bé es poden adoptar mesures per a previndre'ls, evitar-los o reduir-los, com s'ha indicat abans.  
D'acord amb el DIE, com que la zona és tant ZEC com ZEPA, i com que l'àmbit del PPIF és una àrea de distribució de diversos hàbitats d'interés comunitari, dos dels quals són considerats d'interés prioritari de conservació, i hi ha en la zona microreserves de flora i fauna protegida, en la fase de redacció dels projectes de les infraestructures, s'haurà d'estudiar amb més detall la possible afecció puntual a algun, així com la presència concreta d'espècies de flora o fauna protegides, i especificar les mesures necessàries que es prendran per a assegurar la no afecció negativa a aquestes espècies i hàbitats.  
  
D'acord amb el DIE, entre les actuacions que inclou la revisió del pla, únicament les actuacions 2.1 a 4.2 (execució i manteniment d'àrees de tallafocs, adequació i manteniment de la xarxa viària i punts d'aigua), i 6.1 (adaptació i condicionament de les àrees d'ús públic) del Pla d'infraestructures, relatives a l'execució i manteniment d'infraestructures de prevenció d'incendis forestals, incideixen de manera directa en el territori.  
En analitzar les àrees de tallafocs per executar, assumides del Pla de demarcació aprovat, es pot observar que:  
- La 54-08-P01 (codi Pla de demarcació), anomenada RMM-HR-02.65 codi vigent PPIF PN, discorre molt pròxima a la microreserva vegetal Torretes.  
- Les 54.05-P02 i 54.05-P03 (codi Pla de demarcació) respectivament en el vigent PPIF PN com PTX-SG.17.88 i JQJ-UB.00.36 discorrerien per pinedes de pi blanc amb carrasques amb fracció cabuda coberta total de 85 %.  
Respecte als vials s'observa:  
- L'ERN-ES-0-455.84 (codi Pla de demarcació, que es correspon amb ZNV-UZ-29.1794 PPIF PN vigent) discorre al costat de la microreserva vegetal Pilar de Ximo.  
- L'ALC VX-5-662.57 (codi Pla de demarcació, que es correspon amb BGF-QO-56-2838) travessa la microreserva vegetal Mas de Cotet.   
  
En els dos casos serien actuacions de manteniment o millora segons la informació disponible.  
Respecte al pasturatge en el pla d'infraestructures es preveu el foment de l'aprofitament ramader amb l'elaboració d'un pla. Cal tindre en compte a més que l'activitat ramadera extensiva està regulada tant en el PRUG com en el PORN.  
En el DIE es proposa, per a evitar un efecte negatiu sobre els hàbitats i les espècies de flora o fauna d'interés presents a la zona, que en la fase de projecte de les actuacions, es descriguen detalladament les mesures que siguen necessàries pel que fa a l'execució de les actuacions amb la finalitat de minimitzar aquests efectes (com per exemple l'execució de les actuacions fora de l'època de cria de l'avifauna present, en cas de resultar necessari en la zona concreta on es faran els treballs, o prendre les mesures necessàries per a no danyar la vegetació existent durant l'execució de les actuacions, per depòsit de materials o residus).  
  
En l'informe del director del parc natural s'indiquen una sèrie de mesures que cal adoptar i que s'estima que s'han d'aplicar a les actuacions que es duguen a terme en l'àmbit del PPIF. Algunes referències concretes a actuacions, per exemple a àrees de tallafocs de l'informe o a vials que són a àrees de tallafocs o a vials del vigent PPIF del parc, i que d'acord amb la documentació presentada no es durien a terme perquè la proposta del pla el que fa és assumir les infraestructures previstes en el pla de demarcació, i en aquest no apareixen: l'àrea de tallafocs QR-EV-58.87 (codi PPIF PN vigent) i el vial FEV-QB-16.51.3298 (codi PPIF PN vigent). No obstant això, es mantenen aquestes referències concretes com a criteri general del parc en qualsevol cas.  
  
En conseqüència, les mesures preventives que s'han indicat abans s'aplicaran en els projectes d'infraestructures.  
En relació amb l'afecció al paisatge, és necessari considerar que les actuacions de les àrees de tallafocs tenen la finalitat principal de conservar els valors de l'espai natural protegit, entre els quals hi ha el paisatge. Pel que fa a projectes, la legislació sectorial no considera que hagen de sotmetre's a avaluació d'impacte ambiental per la finalitat d'aquests. No obstant això, malgrat ocasionar modificacions en el paisatge, l'efecte positiu en la conservació de l'espai determina que l'afectació respecte del pla es considere positiva. En qualsevol cas, tant pel que fa a aquest factor com a la resta (fauna, vegetació, etc.) poden adoptar-se mesures preventives o correctores. En concret, el servei d'infraestructura verda i paisatge determina la necessitat a nivell de determinats projectes d'elaborar un estudi d'integració paisatgística.  
L'àmbit del pla és ampli i inclou elements d'interés cultural, l'informe de la Conselleria de Cultura indica que l'estudi patrimonial haurà d'acompanyar l'estudi d'impacte ambiental, en conseqüència a nivell de pla com a mesura preventiva respecte a l'afecció patrimonial s'estableix que s'haurà d'obtindre prèviament a l'aprovació definitiva informe de la Conselleria de Cultura i dur-se a terme les mesures que en el mateix s'establisquen.  
Tenint en compte l'anàlisi efectuada, la planificació de prevenció d'incendis forestals d'un espai d'elevat valor ambiental sempre que s'incorporen les mesures necessàries per a previndre els efectes significatius per a materialitzar-la (projectes) tindrà un efecte positiu sobre l'espai natural protegit, ja que contribueix a conservar els valors del parc (fauna, vegetació, paisatge, etc.).  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Proposta d'acord  
D'acord amb el que s'ha exposat, es resol emetre un informe ambiental i territorial estratègic favorable segons estableix l'article 51.2.b de la LOTUP, en relació amb la revisió del Pla de prevenció d'incendis forestals del Parc Natural del Carrascar de la Font Roja en els municipis d'Alcoi i Ibi (Alacant), promoguda per la Direcció General de Prevenció d'Incendis Forestals, d'acord amb els criteris de l'annex VIII d'aquesta llei, i tenint en compte les consultes realitzades i l'anàlisi efectuada, es pot concloure que el procediment d'avaluació simplificada és suficient per a determinar que la revisió del pla referida no presentarà efectes significatius negatius sobre el medi ambient, i per tant correspon continuar tramitant-la d'acord a la normativa sectorial, sempre que s'ajuste als condicionants següents:  
  
1. Prèviament a l'aprovació definitiva de la revisió del pla s'hauran d'introduir en els apartats corresponents els condicionants següents:  
  
1.1. Les actuacions que conté el pla, en particular les d'infraestructures que requereixen qualsevol procés d'avaluació d'impacte ambiental reglat en la normativa sectorial vigent o aquelles que, d'acord amb la normativa del parc requereixen un informe favorable de l'òrgan gestor de l'espai natural protegit, s'han d'assumir com a propostes amb caràcter no vinculant, ja que, pel mateix abast del pla, la determinació de la viabilitat ambiental queda posposada a la valoració pel que fa al projecte.  
1.2. Prèviament a l'autorització o aprovació dels projectes per al desenvolupament de les actuacions previstes en el pla d'infraestructures i sense perjudici de l'avaluació d'impacte ambiental o estimació d'impacte ambiental en el cas que la legislació així ho establisca i del compliment del que s'estableix en el PRUG i en el PORN, s'analitzarà la possible afecció sobre vegetació, fauna i paisatge per a determinar les mesures preventives a adoptar en el seu cas.  
Les mesures preventives que calga adoptar poden ser aquestes:  
  
- Modificació de la ubicació de l'actuació o traçat d'aquesta, o no execució.  
- Modificació de les característiques de l'actuació: dimensions, tècniques que es pretenen utilitzar, etc.  
- Limitacions en el període d'execució de les obres.  
- Abalisament de terrenys per a evitar afeccions.  
- Estudi previ de la flora i la vegetació que interessa no afectar.  
- Actuacions d'una altra classe.  
Aquestes mesures es definiran prèviament a l'execució de les actuacions en col·laboració amb els serveis tècnics del parc natural amb el seu vistiplau, i s'executaran amb la supervisió d'aquests serveis.  
  
Aquestes mesures preventives s'adoptaran amb especial èmfasi per aquests projectes d'infraestructures:  
- Creació de noves àrees de tallafocs, adequació de depòsits i adaptació i manteniment de camins forestals.  
- Recuperació d'antics camps de cultiu que tinguen caràcter forestal d'acord amb la cartografia PATFOR.  
1.3. S'inclouran les següents mesures preventives indicades pel director del Parc Natural:  
- La modificació del viari FA-EU-24.2287, que actualment travessa la finca anomenada Mas del Canonge, amb un traçat de difícil accés per als mitjans d'extinció i que genera molèsties als propietaris, de manera que el seu traçat s'adapte al camí que transcorre en part per la via pecuària anomenada Canyada d'Alcoi a l'altura del Mas de l'Assagador de Dalt.  
- Es reconsiderarà:  
- La necessitat dels vials de codi RYN-IQ-69.9796, FVE-IF17.15.1431 i sobretot el KPL-LF-04.60.2415. Es recomana l'estudi d'alternatives de menys impacte.  
- La necessitat de l'àrea de tallafocs codificada com a NJA-NJ-68.37 vinculada al vial de nova obertura LCQ-QU54.67.3621 ja assenyalat.  
- La necessitat dels tallafocs codificats com a FRO-AC-05,02 i AVY-FG-74.06, en la zona de Pardines i Pardinetes, atés que són de nova obertura i encara no han sigut executats.  
- S'analitzarà l'eficàcia de les experiències dutes a terme per l'Ajuntament d'Alcoi per al control de la vegetació en tallafocs mitjançant pasturatge.  
1.4. Els projectes de desenvolupament de les actuacions previstes en el pla que constituïsquen supòsits d'avaluació d'impacte ambiental, d'acord amb la legislació vigent a la Comunitat Valenciana (estatal o autonòmica) tramitaran el procediment d'avaluació d'impacte ambiental que corresponga incardinat en el procediment d'aprovació o autorització.  
1.5. En les fitxes de l'Annex 2, Programes d'actuació, del Pla d'infraestructures, que per al desenvolupament dels projectes que s'hi indiquen l'objecte dels quals siga l'execució d'elements que incidisquen sobre la infraestructura verda i el paisatge, que aquest projecte continga el corresponent instrument de paisatge, en aquest cas, estudi d'integració paisatgística: actuacions en àrees de tallafocs, en àrees d'esbarjo d'ús públic, el manteniment de cultius, construcció de depòsits d'aigua, obertura de nous vials…  
1.6. L'adaptació de la normativa del parc a les necessitats d'infraestructures del Pla de prevenció d'incendis forestals prevista com a actuació 8.1 del Pla de prevenció de causes es considera una recomanació.  
  
Les modificacions que es puguen plantejar de la normativa del parc hauran de requerir un procés propi d'avaluació ambiental estratègica.  
1.7. Prèviament a l'aprovació de la revisió del pla s'haurà d'obtindre informe de la Conselleria de Cultura en relació a l'afecció patrimonial, i dur a terme les mesures que aquesta establisca sobre el tema.  
1.8. D'acord amb l'informe de l'enginyer de la demarcació d'Alcoi de la secció forestal, el pla definitiu haurà de recollir que per a aquelles infraestructures coincidents o que afecten vies pecuàries serà aplicable la Llei 3/2014, d'11 de juliol, de vies pecuàries.  
1.9. S'efectuaran les correccions indicades en l'informe de l'Agència Valenciana de Seguretat i Resposta a les Emergències.  
Segons estableix l'article 51.7 de la LOTUP, l'informe ambiental i territorial estratègic perdrà la vigència i deixarà de tindre els efectes que li són propis si, una vegada publicat en el Diari Oficial de la Generalitat Valenciana, no s'ha aprovat la revisió del pla en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada del decret.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte de l'avaluació ambiental estratègica (plans i programes).  
A la vista de tot això, la Comissió d'Avaluació Ambiental, acorda: emetre un informe ambiental i territorial estratègic favorable en el procediment simplificat d'avaluació ambiental i territorial estratègica del Pla de prevenció d'incendis forestals del Parc Natural del Carrascar de la Font Roja, per considerar que no té efectes significatius en el medi ambient, amb el compliment de les determinacions que s'inclouen en aquest informe.  
Notificar als interessats que contra aquesta resolució, per no ser un acte definitiu en via administrativa, no es pot interposar cap recurs, la qual cosa no és inconvenient perquè es puguen utilitzar els mitjans de defensa que en el seu dret es consideren pertinents.  
Us ho notifique perquè en tingueu coneixement i als efectes oportuns.  
I se certifica, abans d'aprovar l'acta corresponent i a reserva dels termes precisos que se'n deriven, tal com ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 29 de setembre de 2020.- El secretari de la Comissió d'Avaluació Ambiental: José del Valle Arocas»  
  
València, 29 de agost de 2023.- El director general d'Urbanisme, Paisatge i Avaluació Ambiental: Miguel Angel Ivorra Devesa.